text: [{"text_idx": "#000001", "text": "U\u0301rslit fra\u0301 yvirlitstrolingunum i\u0301 summar"}, {"text_idx": "#000004", "text": "A\u0301lit um universitetssju\u0301krahu\u0301s handa\u00f0 landssty\u0301riskvinnuni"}, {"text_idx": "#000005", "text": "Stong Havstovuna og opna Bankan"}, {"text_idx": "#000007", "text": "Styrk sa\u0301larligu heilsuna \u2013 eisini a\u0301 jo\u0301lum. Tu\u0301 kanst gera mun!"}, {"text_idx": "#000009", "text": "Eins og a\u00f0rar ti\u0301\u00f0ir a\u0301 a\u0301rinum hevur ta\u00f0 ty\u0301dning at ansa eftir og styrkja sa\u0301larligu heilsuna a\u0301 jo\u0301lum. Ti\u0301 hevur ABC fyri sa\u0301larliga heilsu 8 uppskot til, hvussu tu\u0301 kanst var\u00f0veita go\u0301\u00f0a sa\u0301larliga heilsu og gera mun fyri b\u00e6\u00f0i teg og onnur vi\u00f0 at fylgja bo\u00f0skapunum #vervirkin #versaman #verhugbundin."}, {"text_idx": "#000010", "text": "Vi\u00f0 ABC fyri sa\u0301larliga heilsu eggja vit til, at vit koma hv\u00f8r \u00f8\u00f0rum vi\u00f0 og stu\u00f0la hv\u00f8r \u00f8\u00f0rum i\u0301 desember. I\u0301 sta\u00f0in fyri at leggja sto\u0301ran dent a\u0301 ga\u0301vur, eggja vit til heldur at leggja st\u00f8rri dent a\u0301 at gera go\u0301\u00f0ar ger\u00f0ir fyri b\u00e6\u00f0i teg og onnur."}, {"text_idx": "#000012", "text": "8 ra\u0301\u00f0 til at styrkja sa\u0301larligu heilsuna i\u0301 desember"}, {"text_idx": "#000014", "text": "At gera go\u0301\u00f0ar ger\u00f0ir er ein bi\u0301lig og einf\u00f8ld ga\u0301va \u2013 og kann hava minst li\u0301ka no\u0301gv vir\u00f0i og go\u0301\u00f0a a\u0301virkan a\u0301 b\u00e6\u00f0i teg og onnur, sum ein keypt ga\u0301va. Sma\u0301ar ger\u00f0ir hava ty\u0301dning og kunnu gera sto\u0301ran mun i\u0301 gerandisdegnum hja\u0301 t\u00e6r og \u00f8\u00f0rum. Vitja onkran, sum situr no\u0301gv fyri seg sja\u0301lva/n, lat onkran koma fram um teg i\u0301 bi\u0301\u00f0ir\u00f8\u00f0ini, skriva eina fitta heilsan til ein starvsfelaga, tosa bli\u0301dliga vi\u00f0 tey, sum avgrei\u00f0a teg i\u0301 handlum, ella smi\u0301l og sig hey vi\u00f0 tey, tu\u0301 m\u00f8tir. M\u00f8guleikarnir fyri go\u0301\u00f0um ger\u00f0um eru no\u0301gvir og t\u00e6r sma\u0301u ger\u00f0irnar muna!"}, {"text_idx": "#000017", "text": "Ho\u0301ast tu\u0301 kanska hevur no\u0301gv um oyruni i\u0301 desember, gev t\u00e6r stundir til familju og vinir. Ring til ein vin ella familjulim, i\u00f0 tu\u0301 ikki hevur s\u00e6\u00f0 leingi, vitja onkran, i\u00f0 hevur ta\u00f0 sva\u0301rt i\u0301 desember ella savna vinir ella familju til hugnaliga samveru. At hava kensluna av at hoyra til hevur sto\u0301ran ty\u0301dning fyri sa\u0301larligu heilsuna."}, {"text_idx": "#000020", "text": "Ho\u0301ast bo\u00f0skapurin i\u0301 ABC fyri sa\u0301larliga heilsu er at vera virkin, saman og hugbundin, merkir ta\u00f0 ikki, at vit alla ti\u0301\u00f0ina skulu u\u0301t at reika. Tu\u0301 kanst vera virkin b\u00e6\u00f0i kropsliga, sosialt, sa\u0301larliga og andaliga. Ta\u00f0 hevur eisini ty\u0301dning at ste\u00f0ga a\u0301 vi\u00f0 hv\u00f8rt, og geva t\u00e6r stundir til at hju\u0301kla um teg sja\u0301lva/n. Tu\u0301 kanst t.d. hyggja i\u0301 eina myndabo\u0301k, lesa eina bo\u0301k ella u\u0301tinna ro\u0301ligar kropsr\u00f8rslur, i\u00f0 fa\u0301a teg veruliga at slappa av."}, {"text_idx": "#000022", "text": "Ver virkin \u2013 eisini i\u0301 jo\u0301lafri\u0301ti\u0301\u00f0ini"}, {"text_idx": "#000024", "text": "Ger \u201cver virkin, ver saman, ver hugbundin\u201d til ti\u0301tt slagor\u00f0 fyri 2023"}, {"text_idx": "#000025", "text": "At vera virkin, hava kensluna av at hoyra til og at fa\u0301ast vi\u00f0 ymiskt, i\u00f0 er vi\u00f0 til at geva t\u00e6r kenslu av meining i\u0301 li\u0301vinum, er vi\u00f0 til at styrkja og var\u00f0veita go\u0301\u00f0a sa\u0301larliga heilsu. Hugsa um, hvat gott tu\u0301 hevur gj\u00f8rt fyri ti\u0301na sa\u0301larligu heilsu i\u0301 2022 \u2013 og halt fast i\u0301 ti\u0301 go\u0301\u00f0a, i\u00f0 tu\u0301 hevur gj\u00f8rt, og stremba eftir at ra\u00f0festa ti\u0301na sa\u0301larligu heilsu i\u0301 2023."}, {"text_idx": "#000026", "text": "Um ABC fyri sa\u0301larliga heilsu"}, {"text_idx": "#000027", "text": "ABC fyri sa\u0301larliga heilsu er ein verk\u00e6tlan hja\u0301 Fo\u0301lkaheilsura\u0301\u00f0num, sum sny\u0301r seg um at fremja sa\u0301larliga heilsu og trivna\u00f0 millum i\u0301bu\u0301gvarnar i\u0301 F\u00f8royum. Sa\u0301larlig heilsa sny\u0301r seg um alt ta\u00f0, i\u00f0 ger li\u0301vi\u00f0 vert at liva. Vi\u00f0 at vera virkin a\u0301 ymiskan ha\u0301tt, partur av einum felagsskapi og at gera ymiskt vi\u00f0 fullum huga, i\u00f0 gevur meining fyri einstaklingin, kunnu vit styrkja og b\u00f8ta um okkara sa\u0301larligu heilsu."}, {"text_idx": "#000031", "text": "Sti\u0301vliga 54.700 fo\u0301lk bu\u0301\u00f0u i\u0301 F\u00f8royum 1. august \u2013 v\u00f8ksturin er 1,2%"}, {"text_idx": "#000033", "text": "Try\u0301 \u00f8ki afturat bo\u00f0in u\u0301t omanfyri Argjahamar"}]